Vier vas wat jaag in Oos-Rand | Nuus24
Man jaag glo teen 226km/h op N1
Prokureur vas ná hy 201km/h jaag
Johannesburg – Vier mans is Sondag in hegtenis geneem vir jaery tydens 'n operasie op die R59 suid by die Kliprivier-brug, het die Ekurhuleni-metrpolosie gesê."'n Een-en-dertig-jarige op 'n motorfiets is gevang waar hy teen 197 km/h gejaag het en 'n 43-jarige motorfietsryer is op 161 km/h gevang," het Wilfred Kgasago, woordvoerder, in 'n verklaring gesê."'n Een-en-dertig-jarige bestuurder van 'n motor is afgetrek nadat hy teen 161 km/h gejaag het en 'n 46-jarige bestuurder van 'n ligte afleweringsvoertuig het teen 197 km/h gejaag... al vier is in hegtenis geneem vir roekelose en nalatige bestuur."Die mans is op borgtog van tussen R500 en R1 000 vrygelaat en sal na verwagting binnekort in die Alberton-landdroshof verskyn, het Kgasago gesê.Twee ander motoriste is boetes van R1 500 elk opgelê.Kgasago het gesê die operasie is uitgevoer nadat die metropolisiedepartement klagtes ontvang het van mense wat op die R59 jaag oor naweke.- Volg Nuus24 op Twitter - SAPA